cyanic-selkie/wikianc huggingface dataset:
Benjamin Peirce
Benjamin Peirce (født 4. april 1809 i Salem, Massachusetts, død 6. oktober 1880 i Cambridge, Massachusetts) var en amerikansk astronom og matematiker. Han var far til filosofen Charles Sanders Peirce.
Peirce var professor ved Harvard University i perioden 1833–67. Peirce utførte en av de første nøyaktige beregningene av Neptuns bane og undersøkte stabiliteten til planetens Saturns ringsystem som han anså oppbygd av materie i flytende form.
Georgi Georgiev (judoka)
Georgi Georgiev (født 30. januar 1976) er en bulgarsk judoka.
Han representerte Bulgaria under Sommer-OL 2000 i Sydney, der han ble utslått i omspillet.
Han tok bronse under Sommer-OL 2004.
Sikorsky Aircraft Corporation
Sikorsky Aircraft Corporation er en amerikansk produsent av militære og sivile helikoptre. Selskapet ble grunnlagt i 1923 av russeren Igor Sikorsky, men ble i 2015 kjøpt opp av Lockheed Martin. Hovedkontoret er i Connecticut.
Sikorsky bygger flere populære typer helikopter, både sivile og militære. Den nyeste sivile typen er S-92 som benyttes til transport av passasjerer til og fra oljeinstallasjoner til havs. Norge har i 2009 den største S-92 flåten i verden med 15 slike helikoptre i drift. S-76 er en annen, meget populær middelstor type. Denne benyttes ikke i Norge i 2009. Tidligere var typen S-61 arbeidshesten i offshorevirksomheten på verdensbasis, men denne er gått av med pensjon i Norge. Sea King som i Norge benyttes i redningshelikoptertjenesten og opereres av 330 skvadron, er en versjon med samme utgangspunkt som S-61, men som ble bygget på lisens hos Westland Helicopters. Et annet populært militært helikopter er Sikorsky UH-60 Black Hawk.
Ardy Wiranata
Ardy Bernardus Wiranata (født 10. februar 1970), indonesisk badmintonspiller som deltok i de olympiske leker 1992 i Barcelona. Wiranata vant en olympisk sølvmedalje i badminton under Sommer-OL 1992 i Barcelona. Han kom på andreplass i singleturneringen i badminton for menn bak sin landsmann Alan Budikusuma og de begge tapende semifinalistene som begge fikk bronsemdaljer Thomas Stuer-Lauridsen fra Danmark og Hermawan Susanto fra Indonesia
Perikummålere
Perikummålere (Aplocera spp.) er en slekt av sommerfugler som tilhører familien egentlige målere (Geometridae). Dette er middelsstore til store, slanke målere. De artene som finnes i Norge er lysgrå på farge, forvingene har tre markerte, mørkere tverrbånd. Larvene er nakne og lever på planter av perikum-slekten (Hypericum spp.). I Norge er stor perikummåler ganske vanlig i mye av Sør-Norge, mens liten perikummåler bare er registrert én gang.
Södra Bankogränd
Södra Bankogränd er et smug i Gamla Stan i Stockholm som går mellom Skeppsbron og Järntorget på sørsiden av Södra Bankohuset. Nærmeste parallellgate i nord er Norra Bankogränd og i sør Norra Dryckesgränd. «Södra Bancogränd» finnes allerede på Petrus Tillaeus kart fra 1733.
San Bernardino-stredet
San Bernardino-stredet (tagalog: Kipot ng San Bernardino, engelsk: San Bernardino Strait) er et strede mellom den filippinske øya Samar og Bicol-halvøya som er sørøstre del av øya Luzon.
Stredet forbinder Samarsjøen i sør med Filippinerhavet i nordøst. På det trangeste er det mindre enn 20 km bredt. I søndre del ligger øyene Calintaan, Capul, Dalupiri og Burabud, i nordøst blant annet øyene Langub og San Bernardino Island. I overgangen til Samarsjøen ligger Naranjoøyene.
Historiske hendelser
I 1543 nådde Ruy López de Villalobos' ekspedisjon de filippinske øyer og dro gjennom San Bernardino-stredet. Ekspedisjonen var utsendt av visekongen av Mexico etter ordre fra keiser Karl V for å få etablert en spansk koloni nær de portugisisk-okkuperte Krydderøyene. Det gikk ikke så bra for ekspedisjonen. Ett av skipene, det lille San Juan de Letran med et reduret mannskap på tyve mann, tilbakela mer enn 5.000 kilometer i filippinske farvann, blant annet San Bernardino-stredet, og San Juanico-stredet mellom Samar og Leyte. San Juan seilte også hele veien rundt Mindanao, forsøkte å nå Mexico, men ble blåst tilbake til Marianene av en storm i det nordlige Stillehavet. Det fant veien tilbake til Filipinas (som Samar og Leyte var blitt navngitt av Villalobos), og den 3. januar 1544 gikk det på grunn på grunn av de lumske havstrømmene i San Bernardino-stredet («just as dozens of Spanish vessels were to do for the next three centuries»).
Under annen verdenskrig løp en japansk flåtestyrke gjennom stredet til det som skulle bli kjent som slaget ved Samar som del av slaget ved Leytebukten.
Keijcyoidea sudaustralis
Keijcyoidea sudaustralis er en av de nålevende arter i slekten Keijcyoidea, som igjen inngår i Cytherellidae - den eneste familien i ordenen Platycopida av muslingkreps - små krepsdyr. De 6 slektene i hele Platycopida-gruppen har 21 - 80 kjente arter, alt etter hvilke slekter som regnes med til gruppen. Det har tidvis vært foreslått at gruppen inngår i ordenen Podocopida, men dette oppfattes (2013) snarere som en søsterorden.
Arten lever ved delstaten Victoria utenfor det sørlige Australia.
Nærmere taksonomisk plassering
Oversikten nedenfor følger den nyeste taksonomiske plasseringen i henhold til WoRMS-databasen:
Curvelo
Curvelo er en kommune i delstaten Minas Gerais i sørøstregionen av Brasil.
Arkelstorp
Arkelstorp er et tettsted i Kristianstad kommune i Skåne län i Sverige. I 2010 hadde tettstedet 768 innbyggere.
Annette Halvorsen
Annette Halvorsen (født 12. januar 1963) er en norsk illustratør. Hun er utdannet ved Statens håndverks- og kunstindustriskole i Oslo, og har siden 1989 laget illustrasjoner og design for ulike forlag, reklamebyråer, magasiner og aviser. Halvorsen har blant annet tegnet til barnebøker, plakater og emballasje.
Skovgaard Museet
Skovgaard Museet har eksistert siden 1937 da byrådet i Viborg besluttet å hedre skaperen av fresco-maleriene i Viborg domkirke, Joakim Skovgaard, ved å opprette et museum for ham, hans familie og for andre kunstnere som medvirket ved utsmykkingen av Viborg domkirke.
Museet ble opprettet delvis på grunnlag av en kunstsamling donert av Skovgaard-familien. I dag vises museets samlinger i byens gamle rådhus fra 1728 som ligger ved siden av Viborg domkirke. Her finner man portretter og landskaper fra den danske gullalder og tiden etter. Man finner også en samling kunsthåndverk fra rundt 1900.
Samlingen
Samlingen strekker seg tidsmessig fra P.C. Skovgaards gullalderlandskaper til hans barn: Joakim, Niels og Susette Skovgaards verker med motiver hentet i naturen såvel som i kristendommen, folkevisen og den nordiske mytologi. Også de yngre generasjoner av Skovgaard-familien er representeret. Skovgaard-familien og deres samtidige dekker et allsidig spekter innenfor maleri, tegning, grafikk og keramikk.
Andre kunstnere i Skovgaard Museets samling
Det finnes henholdsvis malerier, grafiske arbeider og keramikk av følgende kunstnere: Mogens Ballin, Thorvald Bindesbøll, H.W. Bissen, H.A. Brendekilde, Mogens Bøggild, Poul S. Christiansen, Janus La Cour, Ludvig Find, Hermann Ernst Freund, Lorenz Frølich, Constantin Hansen, Peter Hansen, Georg Hilker, Sofie Holten, Luplau Janssen, August Jerndorff, Svend Jespersen, Aksel Jørgensen, Johanne Krebs, Christen Købke, Niels Larsen Stevns, Arne Lofthus, C.A. Lorentzen, J.Th. Lundbye, Marie Luplau, Viggo Madsen, Thorvald Niss, R. Rud-Petersen, Stefan Viggo Pedersen, Viggo Pedersen, Vilhelm Pedersen, Theodor Philipsen, Elof Risebye, Axel Salto, Harald Slott-Møller, Fritz Syberg, Gertrud Vasegaard, Agnete Varming og Frederik Vermehren.
Spesialutstillinger og arrangementer
Året rundt viser museet spesialutstillinger. Gjennom disse forteller museet nye historier og legger nye vinkler på den danske kunst.
Hermawan Susanto
Hermawan Susanto (født 27. september 1967), indonesisk badmintonspiller som deltok i de olympiske leker 1992 i Barcelona. Susanto vant en olympisk bronsemedalje i badminton under Sommer-OL 1992 i Barcelona. Han kom på delt tredjeplass i singleturneringen i badminton for menn bak sine landsmenn Alan Budikusuma og Ardy Wiranata.
Galisisk-portugisisk poesi
Galisisk-portugisisk poesi (tidvis kalt for trovadorismo i Portugal og trobadorismo i Galicia) var en lyrisk-poetisk skole eller bevegelse i senmiddelalderen. Det skal være rundt 1680 tekster i den såkalte verdslige lyrikk, eller lírica profana (se Cantigas de Santa Maria for religiøs lyrikk). På en tid var galisisk-portugisisk språket som ble benyttet for nær all lyrikk på Den iberiske halvøy (i motsetningen til episk lyrikk). Fra dette språket er både moderne galisisk og portugisisk avledet.
Historie
Den eldste bevarte komposisjonen i denne poesien er vanligvis forstått som Ora faz ost' o senhor de Navarra av João Soares de Paiva, datert til før eller etter 1200. Tradisjonelt er slutten av perioden med aktive trovadorismo satt til 1350, datoen for testamentet til Pedro Afonso, greve av Barcelos, utenomekteskapelig sønn av kong Denis av Portugal, som etterlot seg en sangbok, Livro de Cantigas, til sin nevø, Alfonso XI av Castilla (konge av Castilla, León og Galicia).
Galisisk-portugisisk cantigaer kan bli delt i tre grunnleggende sjangre: kjærlighetspoesi for mannsstemmer, cantigas de amor (eller cantigas d'amor); kjærlighetspoesi for kvinnestemmer, cantigas de amigo (cantigas d'amigo);  og poesi for å spotte eller håne, d'escarnho e de mal dizer. Alle tre er lyriske sjangre i den tekniske betydningen at de var strofiske sanger med enten musikalsk akkompagnement eller innledning på et strengeinstrument. Men alle de tre sjangrene hadde også dramatiske elementer, noe som fått tidlige forskere til å karakterisere dem som lyrisk-dramatisk.
Jakub Łucak
Jakub Łucak (født 18. september 1989) er en polsk håndballspiller for den polske klubben SPR Chrobry Głogów. Łucak får sin internasjonale debut på det polske landslaget i Håndball-EM 2014.
Pomorhandel
Pomorhandelen var i utgangspunktet en byttehandel mellom folk i nordområdene, med kornprodukter fra Russland mot fisk fra Nord-Norge som hovedhandelsvare. Etter hvert utviklet dette seg til å bli en pengehandel, og faktisk ble rubelen brukt som valuta flere steder i Nord-Norge. Pomorhandelen var av stor betydning både for nordmenn, samer og russere. Handelen foregikk ved at russiske pomorer fra Kvitsjøtraktene og Kolahalvøya kom seilende til fjordbygder og handelsplasser langs kysten av Nord-Norge. Pomorene var dyktige handelsmenn og sjøfarere, og de utforsket også områdene omkring Kvitsjøen. I tillegg til at de seilte vestover med handelsvarer, etablerte de også en handelsrute østover forbi Uralfjellene til Nord-Sibir.
Historikk
Handel mellom russere og nordlendinger har en lang historie, den er kjent helt fra vikingtiden. Via fyrstedømmet i Novgorod drev russerne handel med sjøsamene i Nord-Norge fra middelalderen og fram til begynnelsen av 1600-tallet. Jektefarten fra Nord-Norge til Bergen og Trondheim foregikk på forsommeren, da ble produktene fra vinter- og vårfisket (hovedsakelig tørrfisk av torsk) oppkjøpt og sendt sørover. De seks ukene fra 10. juli til 20. august ble kalt «makketid», fordi fisken da var lite holdbar, og i sommermånedene hadde fiskerne ikke avsetning på fisken sørover. Dette var noe russerne så å benytte seg av. De kom vestover i makketida og kjøpte fisk; enten ferdig tilvirket tørrfisk eller saltfisk, eller så saltet de fisken selv ned i lasterommet på lodjene sine (russiske jekter). I Russland var det stor etterspørsel etter fisk på grunn av den russiske kirkens hyppige fastedager, da det kun var tillatt å spise fisk og vegetarmat. Fisken ble fraktet til Arkhangelsk, som også var utskipingshavn for kornproduktene som ble fraktet til Nord-Norge. I tillegg til skutene fra Arkhangelsk, ble det også drevet pomorhandel med skuter fra andre Kvitsjøhavner som Kem og Onega, og også fra mindre steder som Suma, Kolisma, Solotiza, Mudjunga, Saroka og Sjuja.
Fra 1740 bredte pomorhandelen om seg i Nord-Norge og fra ca. 1770 kom pomorene årlig til landsdelen med billig rugmel («russemel») og hvetemel. Kornet ble dyrket i innlandet rundt Volga og fraktet til kjøpmennene ved Kvitsjøen. For folk i Nord-Norge var pomorhandelen i perioder avgjørende for overlevelse. På 1700-tallet var det mange uår og dårlige tider for befolkningen i Norge, og rugprisen i Bergen femdoblet seg i løpet av 30 år. Pomorhandelen var en viktig faktor for mattilførsel på denne tiden; fiskerne fikk kjøpt billig korn og mel, og de fikk solgt fisken fra sommerfisket til god pris. Det var mulig å prute med pomorene, handelen hadde ingen fordyrende mellomledd, og det ble heller ikke betalt skatter eller toll til Norge for varene. I tillegg til rug- og hvetemel, hadde pomorene også med annen mat, som havregryn, salt, erter, kjøtt og meieriprodukter. De førte også andre nyttige varer, som jern, tømmer, tjære, never (til taktekking), talglys, gryter, hampefibre, tauverk og lerret. I lodjene fantes også luksusvarer som sukkertøy, såpe, porselen og treskurd. På tilbakeveien fylte pomorene lasterommene med fisk av forskjellig slag, hovedsakelig sei, men også torsk, kveite og hyse.
Regulering
I 1789 ble handelsmonopolet avviklet og frihandel innført, og handelsprivilegier ble gitt til lokale handelsmenn. I Finnmark fikk Vardø og Hammerfest bystatus, og kjøpmennene der fikk handelsprivilegier. Vardø kom til å bli pomorhovedstaden i Norge, på havna her kunne det ligge opp til hundre russeskuter samtidig, og byen hadde russisk konsulat. Tromsø fikk bystatus og handelsprivilegier i 1794, og byen fikk monopol på russehandelen i Troms. På begynnelsen av 1800-tallet ble russehandelen legalisert sørover til Lofoten. Direktehandel med fiskerne var ikke tillatt, pomorhandelen var i første omgang forbeholdt handelsborgerne i byene og nessekongene på landet, så den nye situasjonen førte til en innskrenking for fiskerne. Før 1789 hadde myndighetene mer eller mindre sett igjennom fingrene på fiskernes direktehandel med russerne, men nå ble dette vanskeligere. Først i 1796 ble direktehandel mellom fiskere og russere tillatt i Finnmark, og da bare for en måned i makketida. I Troms fikk flere handelsmenn tillatelse til pomorhandel i 1818, og i 1839 ble direktehandel for fiskerne tillatt, men da kun på fire steder i fylket. Dette året fikk også fiskere i Lofoten og Vesterålen tillatelse til direkte handel.
Under Napoleonskrigene på begynnelsen av 1800-tallet innførte Storbritannia en handelsblokade mot Danmark-Norge, og da var pomorhandelen livsviktig for Nord-Norge. I 1809 kom en forordning som åpnet for direktehandel mellom fiskere og russere under krigen på grunn av den truende hungerssituasjonen. Flere russeskuter ble tatt av engelskmennene, og mange skuter gikk ikke sørover, men stoppet i Øst-Finnmark. I 1812 blokkerte britene kysten med krigsskip, blant annet for å stanse pomorhandelen og tilførselen av varer til Norge fra Arkhangelsk. De stengte Kvitsjøen, men en god del russiske skuter greide likevel å komme seg ut. Den norske responsen på blokaden var å befeste viktige havner og å opprette et lokalt kystvern. I 1810 ble det etablert en egen norsk marinestyrke; Finnmarkseskadren. Dette gjorde det mulig å opprettholde pomorhandelen de neste årene.
Glanstid og opphør
Senere på 1800-tallet kom oppgangstider, kommunikasjonene sørover ble bedre og det ble opprettet en dampskipsrute på midten av århundret. Det nordnorske behovet for import av kornprodukter avtok. Likevel økte pomorhandelen, som fikk sin glanstid på slutten av 1800-tallet. Handelsprivilegiene ble avskaffet rundt 1870. Gjennom århundret ble perioden for årlig handel utvidet. I 1874 var tidsrommet økt til 15. juni – 30. september, noe som stort sett utgjorde hele den tiden som Kvitsjøen var isfri. En annen årsak til økningen var at en større andel av handelen foregikk direkte mellom fiskere og russere, i tillegg til handelen mellom handelshus i Nord-Norge og Russland. Det ble også tillatt med russehandel på flere ulike steder.
I 1870 hadde Tromsø besøk av 400 russeskuter, ellers kom det årlig over 300 pomorskuter med rundt 2000 menn til områdene i Nord-Norge. Russland var Norges fjerde viktigste handelspartner rundt 1900, og fremdeles var det rugmelet som var hovedvaren. Etter 1910 var det mindre mel i handelen, russerne betalte fisken med kontanter. Under første verdenskrig ble russiske eksportbestemmelser endret, og frykt for tyske ubåtangrep begrenset omfanget av pomorhandelen. Da pomorhandelen ble opphevet med den russiske revolusjon i 1917, fikk det negative konsekvenser for den nord-norske økonomien, og kystbygdene ble særlig rammet. Fiskerne fikk ikke lenger avsetning på sommerfisket. Det kom fremdeles en og annen pomorskute med handelsvarer vestover langs kysten etter at pomorhandelen offisielt var avsluttet. Den siste kom i 1929, da Stalins kollektivisering satte inn for fullt med oppheving av privat eiendomsrett og forfølgelse av kjøpmenn.
Mer enn et handelssamkvem
Fra 1830-årene utviklet det seg et eget handelsspråk mellom nordmenn og russere som er blitt kalt russenorsk. Språket er ikke levende i dag, men finnes som nedtegnelser og er overlevert i fortellinger. Språket hadde en blanding av norske, russiske, samiske, svenske, engelske, tyske og nederlandske ord. Rundt 50 % av ordene hadde norsk opprinnelse, mens 40 % var russiske. Om lag 400 ord er bevart av språket, det meste gjengivelser av samtaler mellom en nordmann og en russer der de diskuterer priser, handel, vær og vind samt familieliv.
Nordmennene trodde de snakket russisk, mens russerne trodde de snakket norsk. Da norske forretningsmenn begynte å sende barna sine til Arkhangelsk for å studere russisk, mistet russenorsk en del av sin anseelse.
Mange av de store handelsstedene langs kysten og i fjordene i Nord-Norge som vokste fram på 1800-tallet har basis i pomorhandelen. Den førte også til andre relasjoner, blant annet opprettet russerne en fast dampskipsrute fra Arkhangelsk til Vardø i 1875. Ruten la til rette for russisk turisme og sesongarbeid i Finnmark. Folk i nordområdene fikk også innblikk i en annerledes kultur; drikking av te brygget på samovar, vakker, flerstemt sang, de russiske kvinnenes fargerike klær og gjestfriheten i pomorskipperens lugar. De samme pomorskutene kom ofte til de samme stedene år etter år, og befolkningen ble godt kjent med skipper og mannskap. Det nordnorske folket hadde et veldig positivt forhold til russerne og handelen med dem, russerne var kjent for å være til å stole på. Ofte ble høvedsmenn og nessekonger invitert ombord på russeskutene og traktert godt.
For å illustrere et russebesøk, siterer vi følgende historie fortalt av Charlanka Figenschou fra «Karlsøy og Helgøy bygdebok» av Håvard Dahl Bratrein, 1989:
I ettertid er pomorhandelen ikke bare betegnelsen på et handelssamkvem, den en er et kulturbegrep over samarbeidet mellom nordmenn og russere fram til 1917.
Challenger-touren
Challenger-touren (ATP Challenger Tour) er en serie av profesjonelle tennisturneringer for menn. Toppserien i tennis er ATP-touren, mens Challenger-touren kommer som nummer to, før Futures-touren og ITF Men's Circuit som nummer tre og fire.
Challenger-touren er administrert av Association of Tennis Professionals (ATP). Det spilles turneringer på alle kontinenter, og spillere mottar i tillegg til prispenger, poeng som brukes til å bestemme om spilleren kan bli kvalifisert til ulike turneringer. Turneringene blir oppdelt i flere forskjellige kategorier, der Challenger 125 er det høyeste nivået, og som gir flere rankingpoeng og høyere prispenger.
Liste over turneringer
* Kun turneringer som er aktive er tatt med.
Daouda Karaboué
Daouda Karaboué (født 11. desember 1975 i Abidjan) er en fransk-ivoriansk profesjonell håndballspiller som spiller for den franske håndballklubben Toulouse Handball. Han spiller i posisjonen målvakt, og er også en del av det franske håndballandslaget. Karaboue har spilt for flere andre klubber i sin karriere, blant annet Montpellier HB fra Frankrike.
Han ble tatt ut til å representere Frankrike under Sommer-OL 2008 i Beijing, Kina, der han var med på å vinne gullmedalje foran Island.
Motorhistorisk Klubb Drammen
Motorhistorisk Klubb Drammen ble stiftet 18. oktober 1972 og har i dag (2023) over 500 medlemmer.
Klubbens senter
Klubben har siden 2007 også driftet Norsk Motorhistorisk Senter på Burud i Øvre Eiker kommune. Senteret er en samarbeidsavtale med kommunen, som er eier, frem til 20. april 2019. Området er på 11 mål, har 3 store garasjebygg, verkstedbygg m/spiserom og 2 kontorbygg. I tillegg har klubben oppført egne bygninger. Blant annet en kiosk, en gammel, rød telefonkiosk, og en bensinstasjon i gammel stil. Sistnevnte riktignok uten drivstoff i pumpene.
Kjøretøy
Klubben har flere kjøretøy, særlig utrykningskjøretøy. Eldst er den gamle brannbilen til Drammen, en Dennis fra 1922, som er i kjørbar stand. Kjøretøyene restaureres og vedlikeholdes av klubbens medlemmer på dugnad.
Museum
På senteret har klubben et museum, med motorhistorisk dokumentasjon.
Ledelse og aktiviteter
Månedlig har klubben medlemsmøte, og ukentlig treff, onsdager, ved senteret på Burud.
Ungdomsgruppe
Klubben har egen ungdomsgruppe for personer under 30 år.
Anette Trettebergstuen
Anette Trettebergstuen (født 25. mai 1981) er en norsk politiker (Ap) som var kultur- og likestillingsminister i Jonas Gahr Støres regjering fra 2021 til 2023. Hun har vært innvalgt på Stortinget fra Hedmark siden 2005, og ble på Arbeiderpartiets landsmøte i 2009 valgt inn i partiets sentralstyre. I stortingsvalget 2017 var hun Arbeiderpartiets førstekandidat i Hedmark.
Biografi
Trettebergstuen vokste opp på Ridabu i Hamar, og har bakgrunn fra AUF i Hedmark, hvor hun var leder 2002–2004. Hun satt i kommunestyret og formannskapet i Hamar fra 1999 til hun ble valgt inn på Stortinget i 2005. Trettebergstuen vant tredjeplassen på Hedmark Arbeiderpartis stortingsvalgsliste etter kampvotering mot sittende stortingsrepresentant Eirin Faldet. Trettebergstuen, som var AUFs kandidat, vant voteringen med 71 mot 70 stemmer.
Hun er medlem av Stortingets delegasjon til Den interparlamentariske union (IPU) og sitter i IPUs komitee for FN-saker.
Trettebergstuen har vært fylkesleder, sentralstyremedlem og politisk nestleder i Europeisk Ungdom, og arbeidet som politisk rådgiver for Arbeiderpartiets stortingsgruppe med saksfelt justis, samferdsel, energi og miljø. Hun har studert statsvitenskap, psykologi og public management ved Høgskolen i Oslo, Høgskolen i Hedmark og Universitetet i Oslo. Trettebergstuen er nestleder i Hedmark Arbeiderparti. Fra 2004 til 2006 var hun også sentralstyremedlem i Arbeidernes ungdomsfylking. I perioden 2005–2006 satt hun i styret i Homofile og lesbiske sosialdemokrater, Arbeiderpartiets homonettverk. Siden 2007 har Trettebergstuen vært sentralstyremedlem i Europabevegelsen. Trettebergstuen sitter også som den yngste i Arbeiderpartiets sentralstyre, hvor hun ble innvalgt i 2009. I 2019 ble hun valgt til leder i Arbeiderpartiets kvinnenettverk.
Thierry Omeyer
Thierry Omeyer (født 2. november 1976 i Mulhouse) er en fransk profesjonell håndballspiller som spiller for den franske klubben PSG Handball. Han spiller som målvakt, og er også en del av det franske håndballandslaget. Omeyer har også spilt for klubbene SC Sélestat HB (1994–2000) og THW Kiel fra Tyskland (2006–2013).
Anette Trettebergstuen
Biografi
Nettstedet Gaysir kåret i 2009 og i 2010 Trettebergstuen til «Norges mektigste lesbiske kvinne». I 2008 og 2011 kom hun på andreplass i samme kåring, bak henholdsvis Dagbladets sjefredaktør Anne Aasheim og programleder Christine Koht.
Thierry Omeyer
Omeyer debuterte på det franske landslaget mot Romania 19. september 1999. Han spilte på det franske laget som tok gull i VM 2001 og EM 2006. Han representerte Frankrike under Sommer-OL 2008 i Beijing i Kina, der han var med på å vinne gullmedalje foran Island. Samme år ble han kåret til verdens beste spiller av IHF og er en av tre keepere som noensinne har mottatt denne prisen. Han spilte også på det franske laget som tok gull i VM 2009, EM 2010, VM 2011, OL 2012, EM 2014, VM 2015 og VM 2017. Han tok sølv under Sommer-OL 2016.
Anette Trettebergstuen
Biografi
Trettebergstuen mottok, sammen med Bård Nylund, Sørlandets litteraturpris 2018 i kategori sakprosa for boka Homo.
Christophe Kempé
Christophe Kempe (født 2. mai 1975 i Aubervilliers) er en fransk profesjonell håndballspiller som i posisjonen angrep, og er en del av det franske håndballandslaget.
Anette Trettebergstuen
Biografi
Trettebergstuen kunngjorde 23. juni 2023 at hun ønsket å gå av som kulturminister på grunn av alvorlige feil hun gjorde knyttet til habilitet overfor tre personer. Hun uttalte at hun hadde hatt en feil tolkning, eller feil forståelse av, habilitetsreglene.
Regjering
Trettebergstuen ble utnevnt til kultur- og likestillingsminister i Jonas Gahr Støres regjering som tiltrådte 14. oktober 2021. Hun erklærte sin avgang den 23. juni 2023, i kjølvannet av flere saker hvor hun selv sa at hun gjorde alvorlige feil i håndteringen av egen habilitet, og fikk formelt avskjed i nåde 28. juni 2023.
Christophe Kempé
Han ble tatt ut til å representere Frankrike under Sommer-OL 2008 i Beijing, Kina, der han var med på å vinne gullmedalje foran Island.
Sannheten om Rødhette
Sannheten om Rødhette er en amerikansk animasjonsfilm fra 2005. Filmen er basert på eventyret om Rødhette og ulven.
Handling
Lille Rødhette er en klassisk historie, men det er mer til alle historier enn det man først tror. I denne historien begynner vi ved slutten. Pels- og fjærkledde politikonstabler fra dyreriket etterforsker uroligheter ved bestemors hytte. Bråket involverer en jente, en ulv og en øks. Anklagene er mange, innbrudd, forstyrrelse av ro og orden, forsøk på å spise noen, og bæring av øks uten lisens. Dessuten er det mistanker om at saken kan ha forbindelse med «Godteribanditten» som har stjelt oppskrifter fra godteributikker over alt.
Gävle sentralstasjon
Gävle sentralstasjon er en stasjon i Gävle kommune i Sverige.
Den blir betjent av regionaltog fra Mjölby, Hallsberg, Ljusdal og Sundsvall, av fjerntog mellom Duved og Stockholm og av nattog Storlien–Göteborg, Luleå–Göteborg og Narvik–Stockholm. Stasjonen har IATA-koden QYU slik at det er mulig å kjøpe flybilletter til Gävle, slike billetter gjelder på toget mellom Arlanda og Gävle. Den tidligere flylinjen Gävle-Arlanda har blitt utkonkurrert av toget.
Marcel Wüst
Marcel Wüst (født 6. august 1967 i Köln) er en tidligere tysk landeveissyklist. Han vant etapper i alle Grand Tours: 12 etappeseire i Vuelta a España, én i Tour de France og én i Giro d'Italia. I 2000 førte et krasj til at han ble blind på et øye og måtte legge opp sin profesjonelle karriere. I 2002 og 2003 arbeidet han som sportsdirektør for Team Coast. I løpet av hans karriere vant han 117 profesjonelle seire.
Sydlig sjøelefant
Beskrivelse
Sydlig sjøelefant er et enormt stort rovpattedyr i gruppen med bjørnelignende rovpattedyr. Arten har ekstrem kjønnsdimorfisme, i det hannene kan bli 5–6 ganger større enn hunnene. Oksens kropp karakteriseres av det enorme brystpartiet og det snabellignende nesepartiet.
Oksene blir typisk 4,2–5,8 meter lange og veier omkring 2 200–4 000 kg. Kuene blir betydelig mindre og måler typisk 2,6–3 m i lengde og veier omkring 400–900 kg. Rekorden er okse som ble skutt i Possession Bay, på Sør-Georgia, den 28. februar i 1913. Den veide minst 4 000 kg og var hele 6,85 m lang.
Utbredelse
Sydlig sjøelefant lever i subantarktiske farvann og ses periodisk utenfor Tasmania, New Zealand og Sør-Afrika. Den største kolonien holder til på øya Sør-Georgia, der om lag halvparten av verdensbestanden holder til. Andre viktige kolonier er Macquarieøya (over 80 000 individer), Valdéshalvøya, Heardøya og Kerguelen.
Atferd
Dietten til sydlig sjøelefant består av cirka 75 prosent blekksprut og 25 prosent fisk.
Jaguar XJ
Jaguar XJ (1968–) er en serie store familiebiler fra engelske Jaguar Cars.
Series 1 (1968–73, 98 000) startet med XJ6, en 4-dørs sedan med 2.8- og 4.2-liters 6-sylindret rekkemotor. Den ble også solgt som Daimler Sovereign. I 1972 kom XJ12 med 5.3-liters V12-motor, og man kunne få en forlenget utgave kalt LWB (long wheelbase).
Series 2 (1973–79, 91 000 eks.) hadde små endringer i utseendet, og fra 1974 kun som LWB. XJ-C (1975–79, 9 378 eks.) kom som SWB coupe, men hadde bare to dører og manglet midtstolpe.
Series 3 (1979–92, 133 000 eks.) var lite endret, man kunne få soltak og fartsholder. XJ40 (1986–94) hadde rektangulære framlykter.
X300 (1994–97, 92 000 eks) fikk tilbake de runde lyktene og samme sort nøkler som i Ford Fiesta. Den kom i utgavene XJ6, Sovereign, Sport, Executive, XJ-R (X305) og XJ12 (X306). Langutgaven (LWB, X330) er 15 cm lenger enn SWB. Også solgt som Daimler Six (2692 eks).
X308 (1997-2003) ble solgt som XJ8 da den hadde V8-motor. Ellers var den ganske lik. X350 (2003–07) så likens ut, men hadde mye skjulte forbedringer, og mer bruk i aluminium. Den ble dermed luksusklassens letteste bil men kunne fås med tung diesel fra PSA Peugeot Citroën. Den kom med V6-motor og ble hetende XJ6. X358 (2007–09) hadde små endringer i utseende og kabin.
Jerntriangelet (Korea)
Jerntriangelet er et geografisk område på grensa mellom Nord-Korea og Sør-Korea, som under Koreakrigen fungerte som et kjerneområde for den kinesiske og nordkoreanske styrkeoppbyggingen og for kommunikasjon internt i Nord-Korea. Området danner et triangel mellom Chorwon og Kimhwa i sør og Pyonggang i nord.
Godtvard Berg
Godtvard Sivertsen Berg (født 29. desember 1860 på Røra, død 5. juni 1940 i Frol) var en norsk gårdbruker, underoffiser og ordfører i Frol herred (Levanger landsogn) 1905–1910, valgt som venstremann.
Han var sønn av gårdbruker Sivert Johnsen Berg og hustru Berit Martha Pedersdatter Østvold på Nedre Berg i Røra herred.
Han fullførte kavaleriets underoffiserskole i Kristiania i 1881, tjenestegjorde på Rinnleiret og fikk grad av standartjunker i 1910, og tok avskjed i 1916.
Han giftet seg med Gine Olsdatter Ulve og overtok hennes slektsgård Østre Ulve i Frol herred, like øst for Levanger kjøpstad. De fikk åtte barn; deres eldste sønn Ole Berg og dennes sønn Ulf Berg ble generaler.
Berg var en benyttet kommunal tillitsmann, blant annet som formann i fattigstyret i Frol 1894–1904, overformynder 1903–1931, medlem av herredsstyret 1902–1922 og ordfører 1905–1910. Han var formann i direksjonen (styret) i Levanger og Skogns Sparebank 1930–1935.
Han ble i 1926 tildelt Kongens fortjenstmedalje i sølv med diplom «for sitt militære virke».
Han døde i 1940, 79 år gammel, og ble begravet fra Levanger kirke.
Albert Zürner
Albert Zürner (født 30. januar 1890 død 18. juli 1920) var en tysk stuper som deltok i de olympiske lekene i London i 1908 og Stockholm i 1912. Han deltok også under Ekstralekene i Athen i 1906.
Zürner ble olympisk mester i stuping under OL 1908 i London. Han vant konkurransen i sviktstup foran sin landsmann Kurt Behrens. Fire år senere, under OL 1912 i Stockholm kom han på andreplass i tårnstup 10 meter bak Erik Adlerz fra Sverige.
Cássia
Cássia er en kommune i delstaten Minas Gerais i sørøstregionen av Brasil.
Melvillehalvøya
Melvillehalvøya er en stor halvøy i det canadiske arktiske område, nord for Hudson Bay. Mot øst ligger Foxe Basin og mot vest Boothiagulfen. mot nord skiller Fury og Heclastredet det fra Baffin Island. Mot syd, Repulse Bay og Frozen Strait skiller det fra Southampton Island ved den nordlige del av Hudson Bay. Mot sydvest er det forbundet med hovedlandet gjennom Rae Isthmus er navnsatt etter den arktiske oppdager, Dr. John Rae. Mellom 1821 og 1823 ble østsiden kartlagt av William Edward Parry. Siden er det blitt en del av Nunavut. Før det var det del av District of Franklin. det meste av halvøya ligger i Nunavut's Qikiqtaaluk regionen, mens det lengst i sydvest, rundt Repulse Bay som ligger i Kivalliq. Bosetninger på halvøya omfatter landsbyer i Repulse Bay og Hall Beach. landsbyen Igloolik ligger på en øy, på den nordøstlige kyst av halvøya.
Outland
Outland var en amerikansk søndagsstripe skrevet og illustrert av Berkeley Breathed fra 1989 til 1995. Det var en «spin-off» av Breatheds tegneserie Bloom County, og inneholdt mange av de samme figurene.
Om tegneserien
Den 3. september 1989, en måned etter at han avsluttet serien Bloom County, begynte Breathed sin andre tegneserie med en av de mindre viktige figurene fra den forrige serien. «Ronald-Ann Smith», en liten pike fra «feil side av byen» i Bloom County, gikk gjennom en magisk portal i en bakgård til det som så ut som en lykkelig verden med «sukkerspinntrær» kjent som the Outland.
I sin tidligste form var det meningen at Outland skulle være en eksperimentell serie for Breathed, som skulle være en kreativ inspirasjonskilde og føre til nye figurer og bisarre bakgrunner. Opus returnerte imidlertid raskt, og Bill the Cat kort tid senere. Før det var gått lang tid hadde serien fjernet seg helt fra utgangspunktet om en verden bak en magisk portal.
Natur videregående skole
Natur videregående skole er en friskole på Furuset i Oslo. Skolen ble opprettet i 1886 under navnet Vinterlandbruksskolen. Det er den eneste videregående skolen i Oslo innen utdanningsprogrammet naturbruk; den eies av en privat stiftelse.
Outland
Om tegneserien
Etter hvert ble serien mindre og mindre merkelig og mer og mer kjent. Som Breathed selv skrev i den første Outland-boken, ble serien «Bloom County uten den løpende handlingen som en daglig serie kan tillate seg». Noen figurer fra Bloom County ble etterhvert med fast i serien, mens andre hadde gjesteopptredener med ujevne mellomrom.
Natur videregående skole
Skolen bygger på læring gjennom praksis og at teori og praksis er tett knyttet sammen. Formålet er å tilby yrkesfaglig og studieforberedende utdanning, samt å fremme forståelsen i samfunnet for en helhetlig forvaltning av landbruk, natur og miljø. Ved skolen kan elevene få yrkeskompetanse innen landbruk, gartneri og heste- og hovslagerfag samt spesiell studiekompetanse innen realfag eller generell studiekompetanse. Skolen har i tillegg fordypning innen hund og skog/villmark/landbruk.
Outland
Om tegneserien
I 1991 skrev Breathed en barnebok til jul som het A Wish for Wings That Work. Historien handlet hovedsakelig om Opus og inkluderte flere figurer fra Outland. Den ble gjort om til en animert TV-film det samme året.
Natur videregående skole
Historie
Skolen er en av Norges eldste eldste landbruks-/naturbruks-skoler. I 1886 etablerte Bastian R. Larsen og Olav Sendstad skolen under navnet Vinterlandsbruksskolen.
Outland
Om tegneserien
Til slutt, i mars 1995, bestemte Breathed seg for å avslutte serien og trekke seg tilbake fra tegneserietegning. Da serien skulle avsluttes, kom Steve Dallas ut av skapet som homofil, og rømte til California med Mark Slackmeyer fra tegneserien Doonesbury. Opus reiste tilbake til Antarktis for å leve med sin mor, som han endelig hadde funnet (mye av humoren i Bloom County handlet om akkurat jakten på henne).
Natur videregående skole
Historie
Skolen ble del av det videregående skoletilbudet i 1990. Fra skolestart i august 1994 kunne skolen tilby studieretningen naturbruk. Skolen lå på den tiden i Pottemakerveien på Rødtvet, og flyttet til nåværende lokaer i 2003. Da Sogn videregående skole ble lagt ned i 2013, ble ikke naturbruksfaget videreført i tilbudsstrukturen i den offentlig videregående skolen i Oslo. Utdanningsletaten kjøper dermed plasser til Osloelever med skolerett som ønsker en utdanning innen naturbruk, på Natur videregående skole.
Outland
Om tegneserien
Åtte år senere kom Breathed tilbake og tok opp tråden der han hadde forlatt den. Resultatet var tegneserien Opus.
Natur videregående skole
Historie
Frem til 2003 brukte skolen navnet Vinterlandbruksskolen, og hadde et kornaks som symbol, etter dette ble navn og logo endret til det som nyttes i dag.
Catherine Samba-Panza
Catherine Samba-Panza (født 26. juni 1954 i Fort-Lamy (nå N'Djamena) i Tsjad ) er en sentralafrikansk politiker som 20. januar 2014 ble valgt til midlertidig president i Den sentralafrikanske republikk etter Michel Djotodia. Valget ble foretatt av Det nasjonale overgangsråd, landets interimsparlament. Hun ble 30. mars 2016 etterfulgt i presidentembetet av Faustin-Archange Touadéra.
Samba-Panza har arbeidet som forretningskvinne og advokat. Hun er kristen i et land rammet av konflikt mellom kristne og muslimer, men anses som nøytral. I 2003 ledet hun nasjonal dialog for forsoning. Før hun ble president, var hun ordfører i hovedstaden Bangui. Hun ble utpekt til ordførervervet av overgangsregjeringen, med aksept fra stridende grupperinger, inkludert Seleka.
Balsby
Balsby er et tettsted i Kristianstad kommune i Skåne län i Sverige. I 2010 hadde tettstedet 430 innbyggere. Tettstedet ligger cirka seks kilometer nord for Kristianstad.
CARE Norge
CARE Norge er en norsk hjelpeorganisasjon som kjemper for fattige kvinners rettigheter. Det er en selvstendig, frivillig stiftelse som driver lang­siktig utviklings- og nødhjelpsarbeid i blant annet Afghanistan, Myanmar, Burundi, Den demokratiske republikken Kongo, Mali, Niger, Rwanda, Syria, Jemen, Jordan, Tanzania og Uganda. Arbeidet finansieres av private givere i Norge, i tillegg til Norad og Uten­riksdepartementet. CARE samarbeider også med flere store næringslivsaktører.
Organisasjonen ble opprettet 30. september 1980 med Torkild Skallerud som direktør. Kaj-Martin Georgsen har vært generalsekretær siden september 2020. Hans forgjengere har blant annet vært Gry Larsen, Torild Skogsholm og Marte Gerhardsen.
Hjelpeorganisasjonen er ikke er tilsluttet noe politisk parti, religiøs gruppering eller ideologi. Den kjemper for kvinners rettigheter og for at alle skal leve et verdig liv. CAREs grunnprinsipp er at kvinner som får hjelp og muligheter, selv finner veien ut av fattigdommen, skaper et bedre liv for seg og familien sin og utfordrer maktforhold og tradisjoner som undertrykker og ødelegger.
CAREs hovedarbeidsområder er kvinners rettigheter, mødredødelighet, vold mot kvinner, spare- og lånegrupper (en form for mikrofinans), forebygging av kriser og nødhjelp.
CARE Norge er en del av CARE International, en av verdens største bi­standsorganisasjoner. Det finnes totalt 14 nasjonale CARE-organisasjoner som til sammen utgjør CARE International. Disse 14 organisasjo­nene finansierer nødhjelp og langsiktig utviklingsarbeid i 90 land. I 2014 nådde CAREs hjelp flere enn 72 millioner mennesker. 96 prosent av dem som jobber i CARE, er lokalt ansatte.
Spare- og lånegrupper
Spare- og lånegrupper er CAREs viktigste verktøy i kampen mot fattigdom. Gruppene er CAREs egen mikrofinansmetode som ble utviklet i Niger for snart 20 år siden. Disse gruppene er lokale sparebanker, som eies og drives av fattige kvinner. CAREs mål er at kvinnene skal klare seg selv økonomisk, noe som betyr mat på bordet, helsetjenester til barna og utdanning til hele familien. CARE gir ikke penger til gruppene, men lærer kvinnene å spare og låne fra egen lomme. Et viktig grep i spare- og lånegruppene til CARE er at deltakerne ikke får mulighet til å låne mer enn de klarer å betale tilbake. Renten fastsettes av medlemmene selv, som en forsikring mot gjeldsslaveri.
BNP Paribas de Nouvelle-Calédonie
BNP Paribas de Nouvelle-Calédonie er en profesjonell tennisturnering som blir spilt på hardcourt. Den er en del av Challenger-touren, og ble opprettet i 2004.
Lars M. Aurtande
Lars Magnus Aurtande (født 28. oktober 1973) er en norsk billedkunstner, illustratør og modellmaker.
BNP Paribas de Nouvelle-Calédonie
Den blir spilt hvert år i Nouméa i Ny-Caledonia.
CARE Norge
CARE-pakker til Norge
Norge mottok 300 000 CARE-pakker med mat, klær, bøker og leker i perioden 1946–50. Det var daværende statsminister Einar Gerhardsen som skrev under på avtalen. CARE-pakkene ble et symbol på medfølelse og sjenerøsitet. Mens Marshall-hjelpen var støtte fra amerikanske myndigheter til den norske staten, var CARE-pakkene hjelp fra menneske til menneske. «''Every CARE-package is a personal contribution to the world peace our nation seeks. It expresses America’s concern and friendship in a language all peoples understand'',» sa president John F. Kennedy i 1962.
Senere, da Vest-Europa var kommet på fote igjen etter andre verdenskrig, rettet organisasjonen blikket mot andre verdensdeler som hadde behov for hjelp. Rollen som nødhjelps- og bistandsaktør ble for alvor slått fast i 1970-årene.
Navnet
Det opprinnelige navnet var «C.A.R.E – Cooperative for American Remittances for Europe». Senere ble navnet endret til «Co-operative for Aid and Relief Everywhere».
TV-aksjonen
I 2009 ble CARE tildelt TV-aksjonen på NRK TV 18. oktober. Aksjonen samlet inn 194 millioner kroner til CAREs arbeid for jenters og kvinners rettigheter og muligheter. Midlene brukes i ti land, og det overordnede målet er å styrke kvinnenes stilling i samfunnene. Felles for alt arbeidet er tanken om at økt likestilling best oppnås ved å engasjere menn.
CARE hadde igjen TV-aksjonen i 2019. Målet er å gi minst 400 000 kvinner i noen av verdens mest sårbare områder muligheten til å oppfylle sin rett til å stå på egne ben.
Artikulert palatalisert frikativ
Artikulert palatalisert frikativ er en spesiell konsonant i enkelte talte språk, representert i det internasjonale fonetiske alfabet med symbolet ʝ. Det ekvivalente symbolet i X-SAMPA er j\.
Det artikulerte palataliserte frikativ er en svært sjelden lyd, og forekommer bare i syv av de 317 språkene i den opprinnelige UCLA Phonological Segment Inventory Database. I bare to av språkene (Syrjensk og Margi) forekommer denne lyden sammen med uartikulert palatalisert frikativ.
Lars M. Aurtande
Han har tegner- og malerutdannelse fra Einar Granum Kunstskole, der han var elev fra 1992 til 1995, og Kent Institute of Art & Design i England fra 1995 til 1998.
Hjalmar Johansson
Carl Hjalmar August Johansson (født 20. januar 1874, død 30. september 1957) var en svensk stupere og svømmere som deltok i de olympiske lekene i London i 1908 og Stockholm i 1912. Han deltok også under Ekstralekene i Athen i 1906.
Lars M. Aurtande
Lars Aurtande har særlig bidratt med illustrasjoner til tidsskrifter og barnebøker, blant annet flere bildebøker med tekst av Bjørn Arild Ersland. Illustrasjonsteknikken er hovedsakelig akryl og pastell eller avfotograferte tredimensjonale modeller, gjerne bearbeidet i Photoshop. Som billedkunstner jobber han i et stort utvalg av teknikker, fra silketrykk og oljemaleri til skulptur
Hjalmar Johansson
Johansson ble olympisk mester i stuping under OL 1908 i London. Han vant tårnstupkonkurransen foran tre landsmenn. Fire år senere, under OL 1912 i Stockholm kom han på andreplass i tårnstup 5 og 10 meter bak landsmannen Erik Adlerz.
Córrego Danta
Córrego Danta er en kommune i delstaten Minas Gerais i sørøstregionen av Brasil.
Lorents Wittrup
Lorents Wittrup (født 8. august 1742 på Inderøy, død 26. juni 1811) var en norsk teolog med virke i både Trondhjem og ellers i Trøndelag. Han var også bibliotekar ved Det Kongelige Norske Videnskabers Selskab (DKNVS).
Bakgrunn
Lorents Wittrup var sønn av Lars Stabell og Anna Wittrup. Han ble tidlig foreldreløs og ble tatt hånd om morbroren, proprietær Peder Wittrup, og tok dennes og morens etternavn. I 1761 ble han student ved Trondhjems katedralskole og i 1767 tok han teologisk embedseksamen i København.
Prest
Etter å ha vært huslærer på Sjælland i Danmark og personellkapellan på Inderøy. ble han den 19. mars 1772 residerende kapellan i Vår Frue kirke i Trondhjem.
I 1773 tok han magistergraden i teologi og ble året etter sogneprest til Vår Frue menighet. I 1772 giftet han seg med Birgitte Lucie Bull (1742–1807).
Det Kongelige Norske Videnskabers Selskab, Gunnerusbiblioteket
Kort tid etter at han kom til Trondhjem ble han medlem av Det Kongelige Norske Videnskabers Selskab (DKNVS) der han ble valgt til sekretær allerede i 1772.
I 1773 ble han pålagt å ta seg av biblioteket, (Gunnerusbiblioteket). I 1781 fikk Vitenskapsselskapet i testamentarisk gave Gerhard Schønings store boksamling på 12 000 bind (inklusiv Benjamin Dass' store bibliotek) og biblioteket ble dermed et stort bibliotek.
I 1784 fratrådte Wittrup som bibliotekar.
Prost
I 1792 ble han sogneprest til Stjørdal. Han flyttet dit og i 1793 ble han prost i Østre Innherreds prosti. Wittrup døde i 1811.
Kilder
''Det kongelige Norske Videnskabers Selskab. Skrifter 1993, nr. 1: Til opplysning, Universitetsbiblioteket i Trondheim 1768 – 1993.'' DKNVS /Tapir forlag 1993 ISBN 82-519-1467-1, ISSN 0368-6310
Crissaegrim
Crissaegrim er en fjelltopp i J.R.R. Tolkiens fiktive verden Midgard. Det var på denne fjelltoppen at Thorondor og hans ørner hadde redene sine. Crissaegrim var en del av den søndre del av Echoriath, også kalt Det omkransende fjell av Gondolin.
Her bodde Thorondor, Ørnenes konge, og derfra voktet han dalen hvor elva Sirion randt gjennom og passet på at ingen spioner snek seg inn.
Crissaegrim er Sindarin for Kløvede fjelltopper, men i Tolkiens historier blir den vandligvis omtalt som Ørnenes kløft eller Ørnenes bosted fordi toppene var så umulige å komme opp på fra pakken at man måtte ha vinger for å komme dit.
Thomas Stuer-Lauridsen
Thomas Stuer-Lauridsen (født 29. april 1971), dansk badmintonspiller som deltok i de olympiske leker 1992 i Barcelona og 1996 i Atlanta. Stuer-Lauridsen vant en olympisk bronsemedalje i badminton under Sommer-OL 1992 i Barcelona. Han kom på delt tredjeplass i singleturneringen i badminton for menn bak Alan Budikusuma og Ardy Wiranata begge fra Indonesia.
Diarmait mac Maíl na mBó
Diarmait mac Maíl na mBó (død 7. februar 1072) var en konge av Leinster, og dessuten overkonge av Irland, om enn med opposisjon. Han var en av de mest betydningsfulle konger i Irland før normannerne. Han var den første irske kongen tok direkte kontroll over Dublin. Hans innflytelse strakte seg bortenfor Irland og opp til Hebridene, ut til øya Man i Irskesjøen og selv inn i England.
Bakgrunn
Diarmait tilhørte Uí Cheinnselaig, en slektsgruppe fra sørøstlige Leinster sentrert rundt Ferns. Hans far, Donnchad mac Diarmata, mer kjent under tilnavnet Máel na mBó, noe Diarmaits patronymikon kom fra. Den siste av Diarmaits forfedre som kan ha blitt anerkjent som konge av hele Leinster var Crimthann mac Énnai, og hvis død kan bli plassert på slutten av 400-tallet, men hans etterkommere, nærmest opp til Diarmaits tid, var oldefaren Domnall mac Cellaig (død 974), hadde blitt anerkjent blant kongene av Uí Cheinnselaig. Diarmaits mor var Aife, datter av Gilla Pátraic mac Donnchada, konge av Osraige. Diarmait hadde minst et søsken, en bror kalt Domnall, og dennes sønn Donnchad mac Domnaill Remair ble senere en konge av Leinster.
Uí Cheinnselaig hadde vært framtredende i tidligere tider, men deres makt hadde blitt brutt ned på grunn av slaget ved Áth Senaig i 738. Deres rivaler Uí Dúnlainge, basert i nordlige Leinster rundt Naas og Kildare, og som hadde dratt fordeler av støtte fra de mektige Clann Cholmáin-kongene av Mide, dominerte Leinster fram til tiden med overkongen Brian Bóruma. Nedgangen til Clann Cholmáin, og nederlaget påført Uí Dúnlainge, ledet av Máel Mórda mac Murchada, i slaget ved Clontarf i 1014, endret på nytt det politiske landskapet til fordel for Uí Cheinnselaig enda en gang.